ועדת החינוך, התרבות והספורט, כנסת 19, פרוטוקול מספר 215, 2014-06-23 13:00

עמרם מצנע: צהריים טובים.

עמרם מצנע: הדיון היום הוא דיון מהיר בנושא: בטיחות בדרכים ובמתקני שעשועים לקראת חופשת הלימודים.

עמרם מצנע: ביקש את הדיון חבר הכנסת ג'מאל זחאלקה.

עמרם מצנע: בבקשה.

ג'מאל זחאלקה: תודה כבוד היושב ראש.

ג'מאל זחאלקה: אני מגיש את ההצעה לדיון מהיר כמעט כל שנה.

ג'מאל זחאלקה: אני יכול להציג, יש לי כאן את הפרוטוקול של הישיבה האחרונה שהתקיימה בדיוק לפני שנה, ב-17 ביולי.

ג'מאל זחאלקה: כל הדברים וכל הטענות תקפות גם היום.

ג'מאל זחאלקה: כלומר, הרבה הבטחות לשינוי המצב ותוצאות או שינוי אמיתי אין.

ג'מאל זחאלקה: כבוד היושב ראש, עדיין כל שנה, כל קיץ מגיעים לבתי חולים יותר מ-1,000 ילדים שנפגעו בגני שעשועים.

ג'מאל זחאלקה: רובם כתוצאה מנפילה כאשר משטח בולם זעזועים מתאים, כמובן לפי סוג המתקן אין, עדיין אין פיקוח מסודר.

ג'מאל זחאלקה: אחריות למתקן היא של בעל המתקן בין אם זו הרשות המקומית או גוף אחר, אבל משרד הכלכלה הוא האחראי שהמתקנים יהיו בסדר.

ג'מאל זחאלקה: הבדיקות נעשות על מספר מצומצם, על כ- 5%-10% מהתקנים בארץ.

ג'מאל זחאלקה: מבחינת הילדים ומבחינת המשפחות לא משנה מיהו האחראי.

ג'מאל זחאלקה: מאז שאני מכיר את הנושא הזה אני מבין שיש כל כך הרבה גופים שמעורבים בנושא, למשרד החינוך יש יד, משרד התמ"ת ז"ל (משרד התעשייה, המסחר והתעסוקה), שעכשיו זה משרד הכלכלה, לו יש יד ומעמד בנושא הזה, לרשויות המקומיות יש מעמד, גם למשרד הפנים יש נגיעה לנושא זה.

ג'מאל זחאלקה: בסופו של דבר הילדים סובלים מחוסר הפיקוח הנדרש כדי לטפל בפרשה הזאת.

ג'מאל זחאלקה: כבוד היושב ראש, השנה הורחב הנושא גם לנושא של הבטיחות בדרכים בתקופת הקיץ.

ג'מאל זחאלקה: הנתון המדהים, יש לפניך את הדוח וארצה שתקרא את הנתון המדהים בעמוד השני מדוח עמותת "אור ירוק" שאומר:

ג'מאל זחאלקה: כל הילדים ההרוגים בגילאי 5-9 הם מהמגזר הערבי – כולם.

ג'מאל זחאלקה: כלומר זה הגיל הרלוונטי ביותר וזה הגיל שנפגע הכי הרבה גם במתקני שעשועים.

ג'מאל זחאלקה: אלו נתונים קשים.

ג'מאל זחאלקה: אני מבקש להציע הצעה פשוטה, היות והפגיעות הן גם בגני שעשועים, ניקח את זמן הבילוי של הילד בגן השעשועים, גם פה הפגיעות בישובים הערביים הו הכי גבוהות.

ג'מאל זחאלקה: המצב בגנים המוזנחים, לפעמים משיגים תקציב לעשות גן, אבל תקציב לתחזוקתו אין והתוצאה היא שהרבה מהגנים הם במצב קטסטרופלי.

ג'מאל זחאלקה: הדבר הכי מסוכן, היו מקרים של ילדים שמתו כשהם שנכנסו לגן מוזנח ולפעמים לגן שעשועים עזוב, הם השתמשו במתקנים במצב רעוע היו אפילו וילדים שמתו מהנושא הזה.

ג'מאל זחאלקה: בכפר קרע, הכפר שלי מת ילד שנכנס למתקן שעשועים שהוא פשוט עזוב, לא משתמשים בו בכלל.

ג'מאל זחאלקה: הוא ראה מתקן, קפץ עליו, נפל ומת.

עמרם מצנע: נפתחה חקירה משטרתית?

ג'מאל זחאלקה: כן, כן.

ג'מאל זחאלקה: זה היה זרוק ואפילו לא בתוך גן.

ג'מאל זחאלקה: זה היה זרוק בשדה, הוא עלה עליו, נפל ומת.

ג'מאל זחאלקה: קודם כול בנושא הזה, אני מקווה שנתחיל ושינקטו מספר צעדים.

ג'מאל זחאלקה: ראשית אני מציע וארצה לשמוע בעניין פסילת גנים, לא יתכן שיש גן פסול ופתוח.

ג'מאל זחאלקה: לא יכול להיות.

ג'מאל זחאלקה: אני מתחיל מזה.

ג'מאל זחאלקה: יש גנים, הם לא רואים, אבל הם לא פסולים מסיבה פשוטה, הם לא נבדקו.

ג'מאל זחאלקה: אף אחד לא בדק אותם.

ג'מאל זחאלקה: אני מציע לאחראים כאן, למשרד הכלכלה, לבדוק דווקא באזורים שמיועדים לפורענות, להתחיל משם ביד קשה מאוד, פשוט מאוד לסגור גנים.

ג'מאל זחאלקה: אי אפשר לתת לילדים לשחק בגן שהוא במצב שמסכן את חייהם.

ג'מאל זחאלקה: להדק את הפיקוח דווקא במקומות כאלה.

ג'מאל זחאלקה: שיוצב גם שלט שהגן נעול, שלט שמזהיר בצורה ברורה מאוד שאסור להיכנס לגן הזה עד שהוא יתוקן.

ג'מאל זחאלקה: כבוד היושב ראש, אני לא יודע, זה באמת חידה בשבילי, כיצד אפשר לחייב את הרשויות המקומיות לעשות פיקוח.

ג'מאל זחאלקה: החקיקה הקיימת קובעת שהאחריות של הרשות המקומית לדאוג שהמתקן יהיה תקין.

ג'מאל זחאלקה: הרבה מהרשויות המקומיות לא עושות את זה.

ג'מאל זחאלקה: לדעתי, לפחות שיהיה תקציב זמין לפיקוח אם לא לתיקון.

ג'מאל זחאלקה: כלומר, שיהיה התקציב הזעום לפיקוח כי אולי לרשות המקומית אין את הכסף לתקן את הגן, אבל צריך שיהיה לה כסף לבדוק אותו – זה כסף קטן.

ג'מאל זחאלקה: אם הוא לא ראוי לפחות שייסגר.

ג'מאל זחאלקה: מדובר בסכנת נפשות.

ג'מאל זחאלקה: אני מקווה שגם בעניין תאונות הדרכים ייעשה מעשה בחודשי הקיץ.

ג'מאל זחאלקה: לפנינו הנתון המצמרר שרק ילדים ערביים נהרגים בתאונות דרכים,

ג'מאל זחאלקה: נתון לגבי גילאי 5-9.

ג'מאל זחאלקה: זה הגיל הקשה.

ג'מאל זחאלקה: זה נתון שאני פשוט לא תופס אותו.

ג'מאל זחאלקה: אני מקווה שאף ילד לא ימות, אבל שימותו רק ילדים ערביים?

ג'מאל זחאלקה: אני את זה לא ציפיתי.

ג'מאל זחאלקה: אני יודע שבתאונות חצר הם 90%, אבל 100% זה נתון קשה מאוד.

ג'מאל זחאלקה: אני חושב שאפשר לצמצם בצורה רצינית את הפגיעות בגני שעשועים.

ג'מאל זחאלקה: המספרים השנתיים: מגיעים לבתי חולים בחודשי הקיץ כתוצאה מפגיעות אלה, כאמור טוב מאוד שיש ניטור ויש בדיקה, אבל המספרים נעים בין 1,000 ל-1,500 בשנה זה מספר גדול מאוד ואפשר לצמצם אותו עם פעילות מתאימה.

ג'מאל זחאלקה: אני רוצה שהילד והבת שלי ילכו לגן שעשועים תקני בקיץ.

עמרם מצנע: נמצא כאן מישהו ממשרד הכלכלה?

ג'מאל זחאלקה: בטח, הוא כל שנה מגיע ועם אותן הבטחות.

<איגור דוסקלוביץ: סגן מנהל התקינה במשרד הכלכלה.

<איגור דוסקלוביץ: נכון אמר חבר הכנסת ג'מאל זחאלקה שפארקים לשימוש מתקני משחק לילדים נמצאים בבעלות של הרשויות המקומיות.

<איגור דוסקלוביץ: בהתאם להוראות התקן מי שחייב לתחזק את המתקנים האלה, לבדוק אותם ולפקח על תקינותם הן אותן רשויות המקומיות.

<איגור דוסקלוביץ: משרד הכלכלה מבצע פיקוח על עצם היישום של תחזוקת המתקנים שברשויות המקומיות.

<איגור דוסקלוביץ: מדי שנה אנחנו בודקים כ-200 מתקני משחקים מכספי הציבור.

<איגור דוסקלוביץ: מזמינים מעבדות מכספי הציבור וגם בודקים את הרשויות על הרמה והצורה שהן מתחזקות את המתקנים.

ג'מאל זחאלקה: אתה רוצה שאצטט מה אמרת בשנה שעברה, באמת אלו אותן מילים.

ג'מאל זחאלקה: אתה תקוע ב-200 שלך מתוך 5,000.

<איגור דוסקלוביץ: נכון, אבל לדעתי כאן אנחנו מבלבלים בין חובת שמירת החוק לבין הגוף האוכף.

<איגור דוסקלוביץ: הרשויות המקומיות הן אלה שחייבות לשמור על החוק, הן אלה שחייבות לתחזק את המתקנים.

<איגור דוסקלוביץ: משרד הכלכלה לא יכול להיות תחליף לרשות המקומית, לתקציבים שלהן וליכולת שלהן.

ג'מאל זחאלקה: מה אתה יכול לעשות?

ג'מאל זחאלקה: מהן השיניים שיש לך בנושא הזה?

<איגור דוסקלוביץ: השיניים שיש לנו, רשויות שאנחנו בודקים בהן נמצאים ליקויים ותחזוקה לקויה של המתקנים, להן אנחנו מוצאים צווים מנהליים לסגירת המתקנים.

<איגור דוסקלוביץ: אנחנו מפרסמים מודעות בעיתונות המקומית שמזהירות את התושבים של אותו אזור שמתקן כזה וכזה נמצא מסוכן.

<איגור דוסקלוביץ: אלו התהליכים שבידינו.

עמרם מצנע: לכמה רשויות בארץ יש תו תקן לגני המשחקים שלהן?

<איגור דוסקלוביץ: אין לי מספר מדויק, אבל לרוב הרשויות.

<איגור דוסקלוביץ: אין לי מספר מדויק.

<איגור דוסקלוביץ: בזמנו לפני שנה נתבקשנו על ידי אותה וועדה להמציא את המסמך.

<איגור דוסקלוביץ: המסמך הזה הומצא לוועדה עם המספרים של כמה רשויות נמצאות בתהליכים, כמה רשויות לא מגיבות לנו.

<איגור דוסקלוביץ: כרגע אין לי את המספרים, אבל לפני שנה הומצאו לוועדה המספרים.

עמרם מצנע: בשנה הבאה תבוא עם המספרים.

עמרם מצנע: כי אם שאלו אותך בישיבה הקודמת אז סביר שישאלו אותך שוב.

<איגור דוסקלוביץ: רוב הרשויות כן מתחזקות את המתקנים.

עמרם מצנע: לא שאלתי אם הן מתחזקות.

עמרם מצנע: שאלתי האם יש להן תו תקן.

<איגור דוסקלוביץ: לרוב הרשויות.

<איגור דוסקלוביץ: יש רשויות שעשו את תו התקן בעצמן או משתמשות בחברה שלישית להוצאת תו תקן, במקרה כזה נתחם הסכם משולש: מכון התקנים, הרשות - - -

עמרם מצנע: קשה להאמין שלרוב הרשויות יש.

<איגור דוסקלוביץ: אני אוכל לבדוק את הנושא ולהביא ממצאים חדשים נכונים להיום, אבל זה המצב.

ג'מאל זחאלקה: את אותה שאלה אתה שואל כל פעם.

עמרם מצנע: אני קונסיסטנטי, אני כראש הרשות בירוחם הייתי הישוב הראשון בארץ שניתן לו תו תקן.

עמרם מצנע: כדי לקבל תו תקן אתה צריך לחתום על הסכם החזקה עם חברה שיש לה את הרישוי לעשות את זה.

עמרם מצנע: כלומר, הרשות חייבת לא רק להביא את המתקנים למצב תקני, אלא לחתום עם חברת החזקה - - -

<איגור דוסקלוביץ: לא.

<איגור דוסקלוביץ: סליחה, היא לא חייבת.

<איגור דוסקלוביץ: יש את האופציה שהיא מבצעת בעצמה - - -

עמרם מצנע: או שהיא מבצעת בעצמה.

עמרם מצנע: כן, אבל לרוב הרשויות אין - - -

<איגור דוסקלוביץ: יש רשויות שמבצעות את זה בעצמן.

<איגור דוסקלוביץ: <קריאה:> השיטה שציינת היא השיטה הטובה ביותר.

עמרם מצנע: בוודאי.

עמרם מצנע: תשמע, אני גם הייתי ראש עיר גדולה.

עמרם מצנע: אין לך כלים אמיתיים לתקן מתקנים, להחליף אותם, לבסס אותם, לשים את הספוג.

עמרם מצנע: אתה צודק, אין חוק שמחייב אותן לחתום עם חברה.

עמרם מצנע: ברגע שאתה חותם עם חברה הסכם אז יש בסיס לכך שהמתקנים ישמרו.

ג'מאל זחאלקה: אני אבקש לשאול שאלה.

ג'מאל זחאלקה: באמת שאלת תם, פשוט כי אני מטפל בזה הרבה שנים, מה הדרך?

ג'מאל זחאלקה: אנחנו בוועדה כל שנה לועסים את אותן מילים.

ג'מאל זחאלקה: מהי הדרך להבטיח שהמתקנים יהיו תקינים ושמתקן לא תקני ופסול ייסגר.

ג'מאל זחאלקה: מהי הדרך?

ג'מאל זחאלקה: בהתייחס ל-5,000 ולא ב-200 שלך.

ג'מאל זחאלקה: אני בודק.

חנין זועבי: ג'מאל, רק לפני התשובה, אני לא יודעת אם התייחסת לבעיה של תקינות ובטיחות המשחקים בתוך בתי הספר - - -

עמרם מצנע: בתוך בתי הספר זה סיפור אחר.

עמרם מצנע: שם יש בהירות יותר גדולה של בעלי הבית - -

חנין זועבי: אבל רוב התאונות הן בבתי ספר.

עמרם מצנע: לא.

עמרם מצנע: לא.

עמרם מצנע: אין הרבה תאונות בבתי ספר.

עמרם מצנע: זה לא נכון.

חנין זועבי: היה דוח לפני שנתיים שאנחנו העלנו אותו פה בוועדה.

עמרם מצנע: בבתי הספר יש הרבה פחות.

עמרם מצנע: הבעיה היא בעיקר במרחב הציבורי מחוץ לבית הספר.

עמרם מצנע: אני מבקש לומר לך כמי שהיה ראש רשות במשך 15 שנה.

עמרם מצנע: אין תחליף להבנת האחריות ראש הרשות.

עמרם מצנע: אם ראשי רשויות יעמדו לדין, יעמדו לדין למשל על הסיפור שסיפרת, על כך שהם לא מימשו את חובת האחריות שלהם, אני אומר לך, לא צריך להעניש את כולם, אתה מעניש איש אחד או שניים וזו ההרתעה הכי טובה.

עמרם מצנע: <קריאה:> זה קיים, יש להם אחריות פלילית.

עמרם מצנע: אני לא אמרתי שאין להם, אבל תן לי שם של ראש רשות שעמד על זה לדין.

עמרם מצנע: זאת הבעיה.

<אביטל אפל: משרד הכלכלה מוציא אזהרות כנגד.

<אביטל אפל: אנחנו יודעים שראשי רשויות לא עומדים לדין.

<אביטל אפל: אצלנו בארגון בטרם הייתה פנייה על נהריה לדוגמא, היו שם באמת מתקנים בגן שעשועים עם סיפורי מסמרי שיער על מפגעים מאוד חמורים וגם הביאו אלינו את התמונות, באמת היו כמה פגיעות אחת אחרי השנייה.

<אביטל אפל: אנחנו רוצים מאוד לחזק את ידיך, עד שלא ינקטו צעדים כנגד אותן רשויות - - -

עמרם מצנע: זה מביא אותי לידי מחשבה, צריך ליזום הצעת חוק - - -

ג'מאל זחאלקה: ישנה הצעת חוק.

עמרם מצנע: הצעת חוק שמחייבת את הרשויות המקומיות לעמוד בתו תקן?

עמרם מצנע: - - -

<איגור דוסקלוביץ: זה ישנו, זה חייב, זה קיים בחוק.

<איגור דוסקלוביץ: פשוט הרשויות המקומיות לא מקיימות את הוראות החוק, זה הכול.

עמרם מצנע: החלק החשוב של החוק, אני לא בטוח שהוא קיים וזו החובה, או לחתום עם חברה על אחזקה או לקיים מחלקת אחזקה ברשות.

<איגור דוסקלוביץ: קיים.

<איגור דוסקלוביץ: קיים.

עמרם מצנע: זה בחוק?

<איגור דוסקלוביץ: הוכרזה חובת תו תקן מכוח "חוק התקנים".

<איגור דוסקלוביץ: הוכרזה חובת תו תקן על מתקני משחקים - - -

עמרם מצנע: אני לא שואל על תו תקן.

עמרם מצנע: אני שואל האם יש חובה לחתום על הסכם אחזקה עם חברה או לקיים יחידת אחזקה ברשות.

עמרם מצנע: מה כן?

<איגור דוסקלוביץ: קיימת.

עמרם מצנע: אני מבקש שתשלח לי את זה, אני רוצה לראות את זה.

עמרם מצנע: אני לא מכיר חוק כזה.

<רותם זהבי: כראש רשות אתה מחויב לבצע אחזקה ולעמוד בתקן 1498 במגרש המשחקים שיש לך בעיר.

<רותם זהבי: איך אתה תעשה את זה, זה עניין שלך.

עמרם מצנע: כנראה שזה לא מספיק.

<רותם זהבי: למה לא? זה חוק.

<רותם זהבי: זה לא תקן וולונטרי.

<רותם זהבי: זה תקן מחייב.

עמרם מצנע: חברים אני שואל אתכם, תן לי שם של ראש רשות אחת שעמד לדין.

<רותם זהבי: זה משהו אחר.

עמרם מצנע: זה לא משהו אחר.

<איגור דוסקלוביץ: נכון, זה סיפור אחר.

<איגור דוסקלוביץ: זה קיים בחוק.

<איגור דוסקלוביץ: הוכרזה חובת תו תקן שאומרת שאסור להחזיק ולתפעל מתקנים מבלי שיש תו תקן.

<רותם זהבי: אני מנהל תחום בטיחות במשרד החינוך.

<רותם זהבי: קודם כל לגבי משרד החינוך, אנחנו מבצעים ביקורות בתוך מסודות החינוך.

<רותם זהבי: אנחנו בודקים שיש לרשויות המקומיות אישור בטיחות למתקני משחקים.

עמרם מצנע: בתוך חצר בית הספר.

<רותם זהבי: אישור בטיחות לבית הספר זה לא מספיק.

<רותם זהבי: צריך שיבוא מישהו שהוא מומחה למתקני משחקים ויבדוק את מתקני המשחקים על פי התקן.

<רותם זהבי: נכון שברשויות שבמגזר הנושא הזה חלש, אבל יש הרבה מאוד התקדמות כי אנחנו מסייעים לרשויות בנושא הזה ומלמדים אנשים בתוך הרשויות איך לעשות את הבקרה הזאת.

<רותם זהבי: כלומר, לקחנו מהמגזר אנשים, בצפון, בדרום וכדומה, הכשרנו אותם איך בכלל לנהל את הבטיחות בבית הספר.

<רותם זהבי: בין השאר לימדנו אותם מה זה תקן 1498 ואיזה בדיקות הוא צריך.

<רותם זהבי: יש בדיקה חודשית בדיקה שנתית וכדומה.

<רותם זהבי: כעת אני אבקש לומר עוד משהו בנושא שלך, אני באמת רואה אותך שנה אחר שנה ואני ער לדיונים האלה, אני בהחלט מעריך את העניין הזה.

<רותם זהבי: אני חושב שהבעיה היא לא עוד - - -

ג'מאל זחאלקה: תפתרו את הבעיה אז לא נצטרך לדון שוב.

<רותם זהבי: הדברים האלה הם שינוי תרבותי, אין מה לעשות אלו דברים שלאט לאט מיושמים.

<רותם זהבי: - - -

ג'מאל זחאלקה: תרבות של השלטון, לא תרבות - - -

<רותם זהבי: גם תרבות שלטון וגם תרבות כוללת.

<רותם זהבי: נכון, הפתרון כאן הוא לא עוד חוק.

<רותם זהבי: הפתרון, אני היית קורא לך לארגן יחד עם המרכז לשלטון המקומי כנס שיעסוק בנושא של הסברה איך לתחזק ואיך להפעיל מתקני משחק ברשויות המקומות.

<רותם זהבי: לעשות את זה במקום מכובד, אולי לעשות אחד בדרום ואחד בצפון.

<רותם זהבי: אתה תוביל את זה, אתה תגיד את האני מאמין שלך ודרך זה ודרך המכובדים של הכפרים שיבואו וגם הרשויות, יבוא מכון התקנים ומשרד הכלכלה ומשרד החינוך – כל אחד יבוא ויגיד ואני אגיד וכדומה.

<רותם זהבי: אנחנו ביחד נוכל לגייס את האנשים, כך מגייסים את האנשים.

<רותם זהבי: זה שינוי תרבותי, שינוי תרבותי הוא לאט לאט ודווקא לא בעניין של הפטיש.

<יחיאל מונטג: אני מנכ"ל ומייסד עמותת "עיניים בדרכים".

<יחיאל מונטג: באתי לכאן כי זרקת כפפה לגבי המתחרש בתאונות דרכים ברשויות הערביות.

<יחיאל מונטג: כבר עשר שנים אנחנו מנסים להיכנס, הייתי כבר בכפר בקא אלגרביה, כפר קאסם, טורען, גלג'וליה, אחמד טיבי הפנה אותי לבית ספר שאחותי מנהלת ועד היום לא הצלחנו להניע את התהליך.

<יחיאל מונטג: אני מאוד אשמח אם אתה תרים - - -

ג'מאל זחאלקה: את מה לא הצלחת?

<יחיאל מונטג: אנחנו מיישמים מיזם בטיחות בסביבת בית הספר, מיזם שנמשך לאורך כל השנה.

<יחיאל מונטג: בקצרה על מה שהמיזם הזה עושה, אנחנו מגיעים במהלך של שבועיים-שלושה להנחיית ההורים איך להתנהל בסביבת בית הספר, עושים את זה יחד עם ארגון בטרם.

<יחיאל מונטג: אנחנו מטפלים בנושא תשתית.

<יחיאל מונטג: מתחיל תהליך בו ההורה מחכה בבוקר בנקודה מסוימת, מקבל את הילד, פותח לו את הדלת – כל המצב נהייה הרבה יותר בטוח ויותר מאורגן.

<יחיאל מונטג: אנחנו עושים את זה בהצלחה רבה כבר בלמעלה מ-160 בתי ספר בהרבה מאוד ישובים בכל הארץ,.

<יחיאל מונטג: אני מאוד אשמח אם מישהו מכם ירים את הכפפה, שייתן לי בית ספר אחד, אחד ויחיד, אצלך או אצלך בכפר, אבל בבקשה תלוו אותנו.

<יחיאל מונטג: יש סיכוי טוב שאנחנו כאן נעשה מעשה אמיתי ובהצלחה.

<צביקה באר: אני מעמותת "אור ירוק".

<צביקה באר: דיברנו על הדוח של היפגעות ילדים, חשוב להגיד שאנחנו רואים שהחופש הגדול זו תקופה בה נהרגים הרבה יותר ילדים ובני נוער מאשר במהלך כל השנה.

<צביקה באר: כמו שחבר הכנסת ג'מאל זחאלקה ציין, על פי דוח "אור ירוק" אנחנו רואים שההיפגעות במגזר הערבי היא הרבה יותר גדולה ולא רק בתאונות דרכים בגילאי 5-9 אלא גם בתאונות חצר.

<צביקה באר: פעוטות, 75% מהפעוטות שנהרגו בשנת 2013 היו במגזר הערבי.

<צביקה באר: אנחנו מדברים על תאונות חצר.

<צביקה באר: בשנה האחרונה 60% מהילדים ההרוגים בקיץ היו מהמגזר.

<צביקה באר: "אור ירוק" הולכת לשפר את התשתיות במגזר הערבי.

<צביקה באר: להפריד - - -

ג'מאל זחאלקה: סליחה, זה רלוונטי לדיון שלנו.

ג'מאל זחאלקה: 60% מהילדים שנפגעו בקיץ.

<צביקה באר: בקיץ, בחודשים יוני-אוגוסט.

<צביקה באר: בחופשה הגדולה.

ג'מאל זחאלקה: הם משחקים ברחוב.

עמרם מצנע: זה כולל גם תאונות חצר.

ג'מאל זחאלקה: בסדר, הבנתי.

ג'מאל זחאלקה: משחקים ברוחב.

<צביקה באר: חבר הכנסת ג'מאל זחאלקה, אני מבקש להתייחס למה שציינת כרגע.

<צביקה באר: אנחנו רואים שהעדר גני משחקים, כלומר יש מעט מאוד גני משחקים, וגם באלו שיש רואים שאין הפרדה בין גן המשחקים לבין הכביש, כשעף כדור הילד המשחק, ללא שיקול דעת רץ לכביש וזה עלול לגרום להיפגעות גבוהה.

<צביקה באר: כמובן יש לעשות הדרכה לפני הקיץ.

<צביקה באר: בימים אלה אנחנו מדריכים בשיתוף עם משרד החינוך ושל"ח (שדה, לאום, חברה.

<צביקה באר: משרד החינוך) את הילדים.

<צביקה באר: יש לעשות את זה בצורה יותר משמעותית.

<דן קדרון: אני מ"תנו יד לחירש נכים למען נכים ארגון ארצנו החברתית".

<דן קדרון: אנחנו מזה כחודשיים לפני החופש הגדול.

<דן קדרון: העמותה שלנו נוסעת להרבה בתי ספר על חשבוננו, אנחנו מדברים עם האנשים, מדברים עם הילדים ומדריכים אותם איפה להיות, איפה לשחק.

<דן קדרון: אומרים שלא משחקים אחרי רכבים, מדריכים איך לחצות את הכבישים כאשר הם הולכים לקייטנות.

<דן קדרון: מספרים על בטיחות בקייטנות, בזמן ההסעה לקייטנות גם במגזר וגם במקום אחר.

<דן קדרון: אם נוכל לעזור למגזר, עמותת "תנו יד לחירש נכים למען נכים ארגון ארצנו החברתית", פנויה לעזור למגזר כמה שהם ירצו.

<דן קדרון: כל נפש שנציל בחופש הגדול, הצלנו עולם ומלאו.

<דן קדרון: אנחנו פנויים ומוכנים לעזור בכל האפשר כדי שכולם יחזרו בשלום לביתם.

<מקס אבירם: אני מהאגף לבטיחות בדרכים, משרד החינוך.

<מקס אבירם: אני רוצה לציין שלוש נקודות מרכזיות בהיבט של חינוך לבטיחות בדרכים.

<מקס אבירם: א, כל התכניות שפועלות במגזר הכללי, ביסודי ובעל-יסודי, פועלות במגזר הערבי באותה מידה.

<מקס אבירם: ב', אנחנו השנה התחלנו לפעול יחד בשיתוף הרשות הלאומית לבטיחות בדרכים, בשנתיים האחרונות אנחנו מקימים איזה מנגנון של שירות לאומי אזרחי בנושא של זה"ב (זהירות בדרכים) בישובים הערביים גם בצפון וגם במגזר הבדואי בדרום.

<מקס אבירם: ההנחיה לבנות השירות לאומי היא לפעול בקהילה, לפעול למען העניין של השינוי בתאונות חצר במגזר הערבי.

<מקס אבירם: אלו דברים שאנחנו עוסקים בהם בצורה מאוד מאוד מודגשת על מנת לשנות את תמונת המצב שמתרחשת במגזר הערבי.

<מקס אבירם: אני באופן אישי בהיבט של האגף לבטיחות בדרכים, פועל לא הבדל בהשקעה של משרד החינוך ואגף זה"ב בעניין הזה.

<מקס אבירם: דבר נוסף שלא פחות חשוב לציין אותו כאן, החל מה-1 ביולי השנה לכיתות א' ו-ב' שממשיכות לפעול בבתי הספר בחופש הגדול במשך שלושה שבועות, כלומר יש כאן עוד חלון זמן שבו הילדים גם הערבים וגם היהודים ישהו בבית הספר, אולי יהיו פחות תאונות בחצרות וברחובות.

<מקס אבירם: אני חושב שזו עוד תרומה לעניין מניעת תאונות דרכים בכלל.

ג'מאל זחאלקה: האם משרד החינוך מכין את הילדים לקיץ הגדול?

<מקס אבירם: בהחלט.

ג'מאל זחאלקה: יש תכניות הסברה?

<מקס אבירם: יש תכניות הסברה בתוך התכנית של מה שנקרא בעגה הרגילה, 'קיץ של ידידות', הכנסנו לשם נדבך מאוד גדול, תכנית שלמה של פעילות בנושא של בטיחות בדרכים.

<מקס אבירם: היא הולכת להיות מיושמת בבתי ספר, כמובן בתי ספר שיבחרו וירצו לפעול.

<אביטל אפל: אני מארגון בטרם לבטיחות ילדים.

<אביטל אפל: אני אבקש לומר שחוץ מגני שעשועים, אנחנו יודעים שילדים הולכים בקיץ לבריכות, ללונה פארקים, ג'מבורי וכל מיני מתקני משחק הן במסגרת קייטנות והן באופן פרטי עם ההורים.

<אביטל אפל: כולנו מניחים שמאחר והמקומות האלה קיבלו אישור עסק הם בטוחים.

<אביטל אפל: אנחנו מתריעים על כך שנה אחר שנה, שהמקומות האלה הרבה פעמים למרות שהם קיבלו אישור עסק, הם אינם בטוחים.

<אביטל אפל: אנחנו רואים מקומות שפועלים עם אישורי עסק והם פשוט סכנת נפשות.

<אביטל אפל: הסיבה היא מאוד מעמיקה, מאוד יסודית.

<אביטל אפל: היום בארץ אין יועץ בטיחות, אין מקצוע כזה.

<אביטל אפל: האנשים שבודקים הם לא בהכרח מוכשרים בנושא.

<אביטל אפל: בדוח ועדת זיילר לאחר אסון ורסאי נכתב פרק מאוד עב כרס בנושא של יועצי בטיחות, מיהם יועצי הבטיחות.

<אביטל אפל: כלומר, אם התמזל מזלנו והגיע מהנדס שבאמת מבין את נושא הבטיחות ואולי גם מבין את נושא בטיחות הילדים ובדק את המקום כראוי.

<אביטל אפל: אבל לא בהכרח זה המצב ולא בהכרח זו המציאות.

עמרם מצנע: אני לפחות חי בתחושה שיש יועץ בטיחות, יכול להיות שהוא לא מוכשר מספיק.

<אביטל אפל: אין הכשרה, אין מקצוע של יועץ בטיחות.

<אביטל אפל: נכון להיום אין הכשרה למי שהוא יועץ בטיחות.

<אביטל אפל: העלנו את הנושא הזה מספר פעמים.

<אביטל אפל: אני יודעת נכון להיום שמשרד הכלכלה התחיל לבדוק את הנושא – אנחנו שמחים על כך ואנחנו חושבים שהוועדה צריכה לעסוק בנושא הזה באופן מעמיק, לראות שאותם יועצי בטיחות אכן יקבלו הכשרה.

עמרם מצנע: זה לא בדיוק לוועדה הזאת.

<אביטל אפל: צריך לוודא כי מי שבסופו של דבר מי סובלים הם אותם ילדים ובעיקר כשמתחיל הקיץ, אבל לא רק, אלא כל מי שמגיעים למקומות האלה.

עמרם מצנע: אני יודע שלכל מבנה שאתה בונה יש יועץ בטיחות, כל כביש, כל מתקן שאתה מקים יש יועצי בטיחות.

עמרם מצנע: יש משרדים שלמים, מביאים לך דיפלומה ואם אתה לא מקבל חתימה שלהם אין לא טופס 4 ולא כלום.

<אביטל אפל: זה לא מדויק.

<אביטל אפל: יש אנשים שהם בהחלט מהנדסים ובמקרה הטוב באמת אותו מהנדס מבין בטיחות, בודק את המקום.

<אביטל אפל: המקצוע לא מוסדר, יש כאלה שהם יועצי בטיחות ואין להם שום רקע פורמאלי מאחר שהמקצוע הזה הוא לא מוסדר.

<אביטל אפל: אנחנו נשמח להעביר לוועדה חומרים על זה כדי שתעמיקו.

עמרם מצנע: אני ארצה לראות חומרים בנושא הזה.

<אביטל אפל: אני אשמח להעביר לכם חומרים, בהחלט.

עמרם מצנע: זה לא מסתדר עם מה שאני יודע.

<איגור דוסקלוביץ: גם לדעתי זה לא מסתדר, במיוחד שיש כבר מקצועות של מהנדסי בטיחות גם בטכניון.

<איגור דוסקלוביץ: קצת מוזר לי מה שנאמר כאן.

<איגור דוסקלוביץ: יתכן שיש חוסר ויש אי מקצועיות וזה משהו אחר.

<איגור דוסקלוביץ: יש מקצוע כזה ובאמת יש מהנדס בטיחות.

<איגור דוסקלוביץ: אני אבקש לעלות נושא נוסף בהקשר למה שאביטל אמרה בנוגע למתקני לונה פארק, מה שקוראים מתקני שעשוע.

<איגור דוסקלוביץ: ברחבי הארץ יש הרבה מתקנים כאלה שעליהם חל תקן אחר, 1604.

<איגור דוסקלוביץ: הפראקים האלה, מבלי יוצא מהכלל, נמצאים בבעלות פרטית שהרשויות המקומיות נותנות להם רישיונות להפעלת העסק.

<איגור דוסקלוביץ: גם הנושא הזה היה מוזנח יחסית.

<איגור דוסקלוביץ: בשנת 2011 הותקן תקן רשמי לנושא הזה, אנחנו התחלנו פעילות אכיפה.

<איגור דוסקלוביץ: לקראת החופש הגדול התחלנו פעולות אכיפה.

<איגור דוסקלוביץ: נסרקו 16 פארקים כאלה ברחבי הארץ מצפון עד דרום.

<איגור דוסקלוביץ: רובם - - -

עמרם מצנע: כמה נסגרו כתוצאה מכך?

<איגור דוסקלוביץ: שניים, בסופו של דבר נסגרו היות ולא הצליחו לתקן את הליקויים.

<איגור דוסקלוביץ: לאחרים ניתן אישור הפעלה.

<איגור דוסקלוביץ: אתן דוגמה, מ-16 מתקנים מתחילת הפעילות מ-7 במאי, 14 היו לא היו תקניים ולא החזיקו באישורים, רק שניים החזיקו אישורים כנדרש.

<איגור דוסקלוביץ: ב-22 ביוני, 11 החזיקו אישורים כנדרש, 3 היו בתהליכים מתקדמים לקבלת אישורים ורק 2 למעשה קיבלו צווים מנהליים והמתקנים בפארקים האלה נסגרו.

<איגור דוסקלוביץ: אנחנו ממשיכים באכיפה.

עמרם מצנע: אתה מתייחס לתקני לונה פארק.

<איגור דוסקלוביץ: כן.

<איגור דוסקלוביץ: גם ישנים וגם חדשים.

<שמעון פרי: אני מהסתדרות המורים, עד לפני כמה חודשים מנהל.

<שמעון פרי: קיימת בעיה, אנחנו כמנהלים דרשנו כמה פעמים להכשיר רכזי בטיחות בבתי הספר.

<שמעון פרי: מנהלי בתי ספר נדרשים לעבור בתוך בתי הספר ולראות מפגעים, לציין ולהודיע.

<שמעון פרי: לא תמיד הוא יודע על מה להסתכל ועל מה להתריע - - -

עמרם מצנע: אבל יש ברשות המקומית.

<שמעון פרי: הרשות המקומית, אבל מי שחי בתוך בית ספר לא תמיד רואה את זה, הוא מנהל בית הספר או רכז.

<שמעון פרי: ביקשנו שיהיה אדם מיוחד, רכז שיוכשר לכך מתוך שטח בית הספר ולא מבחוץ, שיעבור ויציין, שילמד את הדברים.

עמרם מצנע: זה לא מעשי.

עמרם מצנע: לקחת מורה, לשלוח אותו לקורס בטיחות, לתת לו שלוש-ארבע שעות או גמול.

עמרם מצנע: זה לא רציני.

עמרם מצנע: ברשות המקומית יש.

עמרם מצנע: באמת אפשר להציע הצעות בשמיים.

<שמעון פרי: כאן מדובר בחיי אדם, כאן לא מדובר סתם כי אם יש מתקן כדורסל שהוא לא תקין הרשות לא בודקת את זה.

<שמעון פרי: מי שבודק הוא המורה בבית הספר או המנהל שרואה.

עמרם מצנע: נו באמת, אתה רוצה להטיל על מורה בבית ספר שעבר איזו השתלמות של יום-יומיים-שלושה, שהוא יבדוק שמתקן הכדורסל תקין ויציב.

עמרם מצנע: באמת?

עמרם מצנע: אחר כך עוד תהייה לו אחריות פלילית על זה.

<שמעון פרי: אם הוא לא יציין ולא יודיע על זה, אז מישהו צריך לשלם על זה.

עמרם מצנע: אני חושב שזה לא רציני.

עמרם מצנע: לרשות מקומית יש אחריות על בטיחות בבתי הספר, לרשות מקומית, קטנה כגדולה, יש יועץ בטיחות.

עמרם מצנע: אם אין יועץ אז היא חתומה עם איזה גוף.

עמרם מצנע: בעירייה גדולה זו מחלקה שלמה.

עמרם מצנע: אגב, היו אנשים שעמדו לדין.

עמרם מצנע: בחיפה היה מקרה, לשמחתי לא בזמני, היה גם מקרה בתל אביב, בחיפה נפל עמוד כדורסל ועובד התחזוקה של העירייה עמד לדין פלילי ובנס לא נכנס לכלא.

עמרם מצנע: אנחנו מחפשים מתחת לשטיח כל מיני פתרונות שלא מחזיקים מים.

עמרם מצנע: יש בהירות מוחלטת, אני אומר את זה בכל הדיונים שאני נמצא כאן, הבעיה שלנו במדינת ישראל היא בעיה של אכיפה.

עמרם מצנע: מחוקקים חוקים וקובעים נהלים ועושים הוראות, אני אומר לכם שהבעיה מתחילה ונגמרת באכיפה.

עמרם מצנע: הסמוך ויהיה בסדר וכדומה הם הבעיה.

עמרם מצנע: אכיפה משמעותה, א' כוח אדם מקצועי לאכיפה ושנית במידת הצורך לא רק כשנופל הגג באולם ספורט בבאר שבע מעמידים לדין את מהנדס העיר, אלא גם בביקורות שעושים ושלא עומדים בתקנים, וזה כדי למנוע את המקרים האלה.

עמרם מצנע: אבל לבוא ולהגיד שבכל בית ספר יהיה אחראי בטיחות?

<שמעון פרי: כמה פעמים עושה הרשות ביקורת במוסדות חינוך?

עמרם מצנע: זה לא בסדר, וכשיהיה אותו מורה יגידו כמה פעמים הוא עשה.

עמרם מצנע: זה לא רציני.

עמרם מצנע: כל שנה בית ספר חייב לעבור ביקורת בטיחות, אם מדרגים את הבטיחות בדרג חמור לא לאפשר פתיחת בית ספר, וליקויים ב' וג' שהם יותר קלים אותם צריך לתקן.

עמרם מצנע: אבל זה יהיה כל שנה.

ג'מאל זחאלקה: היות והמצב הוא כזה, אני חושב שצריך לשקול את ההצעה הבאה: גני שעשועים, משרד הכלכלה עדיין בודק את ה-200 שלו כל שנה והוא מרחיב את העניין, אבל לא הרחיב.

ג'מאל זחאלקה: לכן אני חושב שצריך ללכת לכיוון של דוח שנתי, כלומר, כל רשות תהייה חייבת להגיש דוח שנתי של הבדיקה למשרד הכלכלה או למשרד אחר.

ג'מאל זחאלקה: אין דוח אין פתיחה.

ג'מאל זחאלקה: כלומר, הרישיון מתחדש כל שנה בעקבות הדוח כדי לאלץ את הרשות.

ג'מאל זחאלקה: אם היא תפתח את המוסד מבלי שהיא תגיש את הדוח תרבוץ אחריות פלילית על ראש הרשות.

<רות מדר דיין: יש לה כבר אחריות פלילית.

<רות מדר דיין: זה כבר קיים.

<רות מדר דיין: היא מחויבת לתת דוח.

<רות מדר דיין: השאלה היא רק מה רמת הפיקוח.

<איגור דוסקלוביץ: לא מחויבת, אולי בדרישה שלנו.

עמרם מצנע: ממשלה לא עוסקת בפיקוח אחד לאחד, זה מדגמית.

עמרם מצנע: אין חיה כזאת, שום גורם ממשלתי, כמעט שום גורם ואולי יש דוגמאות, בעצם לא יכול לעשות את הבקרה היומיומית האיטית תקופתית שצריך לעשות.

עמרם מצנע: את זה צריכה לעשות הרשות.

עמרם מצנע: הוא עושה ביקורת מדגמית.

עמרם מצנע: אגב, ביקורת מדגמית צריכה לא רק להאיר מה לא בסדר, היא גם צריכה להעמיד לדין אם צריך.

עמרם מצנע: ולמה, אם אתה רוצה שהביקורת המדגמית תהייה בעלת כוח הרתעה, אגב כמו שעושה מבקר המדינה.

עמרם מצנע: מבקר המדינה למשל מחליט לעשות ביקורת בנושא מסוים, הוא לוקח 10,15 רשויות ועושה ביקורת עומק ואם יש צורך הוא גם ממליץ על העמדה לדין.

עמרם מצנע: הרעיון הוא שהרשויות עצמן, בין כתוצאה מהרתעה או מכוח החוק ,תעשנה את זה באופן שוטף ונקודתי.

עמרם מצנע: לכן אתה לא תוכל להגדיל את זה כי יש כאן הגדלת תקנים וכדומה.

עמרם מצנע: זה לא תפקידם.

ג'מאל זחאלקה: לא להגדיל.

ג'מאל זחאלקה: אני אומר בהינתן הדבר הזה רשות מקומית תהייה מחויבת להגיש דוח שהיא עשתה בקרה, שעשתה פיקוח.

ג'מאל זחאלקה: שהיא הביאה מומחה שבדק את הגן והגן נמצא תקני, העלות לא גבוהה והיעילות של הדבר הזה יכולה לשפר.

עמרם מצנע: זה רעיון לא רע.

עמרם מצנע: כעת אנחנו מריצים חוק בנושא בטיחות בדרכי הגישה לבתי הספר, נראה איך הוא יעבור.

עמרם מצנע: החוק הזה אומר, 'חובה על הרשות המקומית לעשות סקר על דרכי הגישה לבתי הספר מבחינת הבטיחות'.

עמרם מצנע: חובת הבטיחות קיימת, אבל לעשות סקר.

עמרם מצנע: היה והחוק הזה יעבור יהיה לנו ממנו לקחים איך ומה נכון לעשות, אפשר בהחלט להרחיב אותו גם לדברים נוספים.

עמרם מצנע: אתה בעצם אומר, לעשות סקר ולדווח.

עמרם מצנע: בדיוק.

<רות מדר דיין: הרשות המקומית מחויבת גם לבדוק וגם לפקח.

<רות מדר דיין: היא צריכה לעשות את הכול, היא עצמה אחראית על הביצוע על מנת שזה יהיה תקני.

<רות מדר דיין: היא גם מחויבת להביא יועץ שיחד עם עובד הרשות יגיד שאכן שגן השעשועים תקני.

<רות מדר דיין: משרד הכלכלה, בכוחות שלו מדי פעם מבקר ואומר אם זה בסדר או לא בסדר.

<רות מדר דיין: אפילו על גני שעשועים משרד הכלכלה מפקח.

<רות מדר דיין: יש לו סמכויות כי הוא עצמו פיקוח.

<רות מדר דיין: לדעתי משרד הכלכלה אמר שהוא יפרסם באתר את גני שעשועים שאינם תקניים כדי - - -

עמרם מצנע: אני הייתי מפרסם.

עמרם מצנע: פעם פרסמתם בעיתונות וזה רץ - - -

<איגור דוסקלוביץ: ממשיכים לפרסם בעיתונות.

עמרם מצנע: ברשות

עמרם מצנע: כם אני מבקש לסכם.

<רות מדר דיין: אני אבקש לומר שלושה דברים כשלטון מקומי.

<רות מדר דיין: אחד, נכנסתי קצת באיחור ואני לא יודעת אם דובר על שוטרות ההדרכה של משטרת ישראל, לגבי משמרות הזה"ב שהתקציב הופסק על ידי הרשות לבטיחות בדרכים.

<מקס אבירם: הוא לא הופסק.

<מקס אבירם: תיקון.

<מקס אבירם: התקציב ממשיך לעבוד עד סוף דצמבר 2014.

<מקס אבירם: במהלך של החצי שנה הולכים להתקיים דיונים על מנת לבנות מנגנון קבוע, כזה או אחר, שימשיך להפעיל את משמרות הזה"ב.

<רות מדר דיין: אז המציאות הזאת יוצרת בעיה למשטרת ישראל שהיא לא יכולה לקחת עובדים ולהכשיר אותם כדי שיכולו לתת את ההדרכה הזאת.

<רות מדר דיין: אולי אתם יכולים לאפשר איזה מנגנון של מעבר עד - - -

<מקס אבירם: אני מייצג את אגף בטיחות בדרכים במשרד החינוך, לי דווקא יש אינטרס שמשמרות הזה"ב ימשיכו לפעול באותה מתכונת.

<מקס אבירם: את זה - - -

עמרם מצנע: זה נושא שעלה גם בשנה שעברה.

<רות מדר דיין: אביטל וארגון בטרם, נשמח לקבל את שמות המקומות מהם קיבלתם פניות מהורים לגבי מקום שהוא אינו בטוח מבחינת רישוי עסק, כדי להעביר את זה לרשויות לבקש מהם לפעול בעניין.

<אביטל אפל: אנחנו פועלים גם ישירות מול הרשויות האלה.

<רות מדר דיין: אתם יכולים לתת לנו ולאפשר מנגנון נוסף כדי שגם נראה את ההיקף, כדי שנראה את אופי הבעיות ונבחן איך אולי אפשר לטפל בזה ברמה המערכתית.

<איגור דוסקלוביץ: העברנו לכם מידע מלפני כחצי שנה.

<איגור דוסקלוביץ: ביקשנו, חבר'ה כשאתם מחדשים רישיונות עסק שימו לב לנקודות אלה ואלה ואלה.

<איגור דוסקלוביץ: אגב, ישנן רשויות שהתחילו כבר להקפיד על זה ומתקשרים אלינו ושואלים מה עושים עם זה וזה, אבל לא כולן.

<רות מדר דיין: אתה ממשרד הכלכלה?

<רות מדר דיין: בנושא הזה אנחנו עובדים בשיתוף פעולה עם משרד הפנים.

<רות מדר דיין: אנחנו עובדים עם איגוד מנהלי רישוי עסקים, נשמח לחבר ביניכם ולראות אם אפשר לסייע גם בעניין הזה.

<רות מדר דיין: אני חושבת שיש סוגיה שהיא באמת גדולה ובאמת מתאימה לשולחן הזה והיא נושא הבטיחות והבטיחות באירועים המוניים, בטיחות במתקני ספורט - מאחר ולמשרד הכלכלה אין לו תקציב הוא מסרב לעשות הכשרות של ממוני בטיחות, מסרב לקבוע תקנות ומסרב לפקח עליהן – כי אין לו תקציב.

עמרם מצנע: באמת הנתונים של "אור ירוק" לגבי תאונות ונפגעים במגזר הערבי, זה באמת מחריד.

עמרם מצנע: אני גם רואה שהייתה עלייה של 12% בין 2012 לבין 2013 בהרוגים.

עמרם מצנע: זה באמת מחריד, מה לא נאמר על זה ומה לא דובר בנושא והמציאות ממשיכה לחגוג.

עמרם מצנע: אין ספק, נאמר כאן קודם שזו גם בעיה של תרבות שלטונית בשלטון המקומי, של התנהגות – קשה באמת לעבור על זה לסדר היום.

עמרם מצנע: בנושא בטיחות, לא מזמן היה גם יום בטיחות ועשינו דיון גדול על כל נושא הבטיחות.

עמרם מצנע: אני מודה דווקא כמי שבא מהשלטון המקומי, אני רואה את זה כחובה ואחריות, ממש משפטית, של השלטון המקומי.

עמרם מצנע: לאף אחד לא יעמוד, אם חס וחלילה נגיע להעמדה לדין, שלרשות לא היה כסף ולא היה תקציב ולא סדר עדיפות ושלא יכלו להתמודד עם הבעיה.

עמרם מצנע: כמעט בכל החוקים במדינת ישראל זה מוגדר בצורה ברורה וחד-משמעית.

עמרם מצנע: למרות שאני חושב שצריך למתן את מספר החוקים ויותר לעשות אכיפה, אני אבדוק אפשרות אולי בכל זאת יש כאן מקום לחובת הדיווח, חובת הסקר והבדיקה שתכניס את הרשות המקומית למסלול.

עמרם מצנע: מסלול שאם יש לה חובת סקר וחובת דיווח, אז מן הנורמאליות שגם יתקנו את הדרוש תיקון.

עמרם מצנע: אביטל, אני מבין שאתם בשולחן העגול מתקרבים סוף סוף למסמך מתכלל - - -

<אביטל אפל: אני אשמח לומר כמה מילים על כך.

<אביטל אפל: בפברואר 2012 עברה החלטת ממשלה שמחייבת 16 גופי ממשל וגופי סמך לעשות תכנית לאומית לבטיחות ילדים, זה בהובלה של משרד הבריאות.

<אביטל אפל: בשנתיים האחרונות משרדי הממשלה וגם מרכז השלטון המקומי עשו עבודה מאוד מאוד יפה ונכתבו תכניות עבודה.

<אביטל אפל: התכניות האלה תומחרו ותועדפו בסכומים לא בשמיים.

<אביטל אפל: מדובר על 300 מיליון שקל לחמש שנים.

<אביטל אפל: בסך הכול זה סכום לא גדול.

<אביטל אפל: הוא יעסוק בכמה אסטרטגיות מאוד מהותיות, בין אם זה נושא שידבר על תשתיות ואולי יהיה לזה ביטוי ברשויות המקומיות בין אם זה נושא של הכשרת אנשי מקצוע.

<אביטל אפל: גם לא לשכוח חינוך והסברה, אם זה חינוך כלפי הילדים והסברה לציבור הרחב, להורים שאפשר להוריד מהם את האחריות המהותית לבטיחות ילדים.

<אביטל אפל: אגב, יש שם התייחסות ייחודית לנושא של החברה הערבית.

<אביטל אפל: בעצם החלטת הממשלה כוללת שני דברים שבאופן מפורש מצוין: אחת, הקמת מערך נתונים כדי שנדע היכן ילדים נפגעים וממה הם נפגעים על מנת שהפעילות תהייה הרבה יותר מממוקדת ונכונה.

<אביטל אפל: שתיים, החברה הערבית.

<אביטל אפל: שכל אחד ממשרדי הממשלה שיעשה תכניות חייב להתייחס באופן מיוחד לחברה הערבית.

<אביטל אפל: זה לא נכתב סתם, מאחר ואנחנו רואים שבכול סוגי ההיפגעויות ולא רק בדרכים ילדים ערבים מתים הרבה יותר מילדים יהודים, גם נפצעים הרבה יותר.

<אביטל אפל: הנתונים הם מאוד מאוד קשים.

<אביטל אפל: אנחנו מקווים שמשרד האוצר אכן יתקצב את התכנית במלואה.

<אביטל אפל: עכשיו אנחנו במאמצים מאוד גובהים ונשמח כמובן גם מפה, בכל מקום אנחנו מבקשים מהשותפים שלנו כאן

<אביטל אפל: בכנסת לעזור לנו ללחוץ כדי שבאמת התכנית תאושר ותתוקצב, תקציב למשרדי הממשלה לתכניות שלהם.

<אביטל אפל: נשמח גם שהוועדה הזאת תבוא ותקרא למשרד האוצר ולמשרד הבריאות לשים את זה בראש סדרי העדיפויות.

<אביטל אפל: אנחנו רואים בזה פתרון ארוך טווח ונכון.

עמרם מצנע: אין ספק שבטיחות בכלל ובטיחות ילדים בפרט הוא נושא מרכזי שמלווה אותנו כמעט בכל עשייה.

עמרם מצנע: אני בהחלט מקווה שתצא התכנית הלאומית לבטיחות ילדים בכול מקום ובכל אתר.

עמרם מצנע: אני גם יודע שאתם עושים פעולות עם הרשויות המקומיות ושהרשויות המקומיות נכנסות לתוך איזה תהליך שמתחיל בסקר ומיפוי הבעיות ואחר כך טיפול בהן.

עמרם מצנע: הבעיה היא באמת המרחב הציבורי כי בבתי הספר אפילו הקייטנות עוברות רישוי.

עמרם מצנע: אגב, גם הקייטנות הציבוריות וגם הקייטנות הפרטיות מחויבות רישוי.

עמרם מצנע: הרשויות המקומיות גם מפרסמות, ככול שאני זוכר, את אותן קייטנות שקיבלו רישיונות כדי שההורים ידעו לאיזו קייטנה להירשם ולאיזו לא.

עמרם מצנע: שם הדברים האלה וגם התקנים פחות או יותר מוסדרים.

עמרם מצנע: הבעיה היא במרחב הציבורי שהוא יותר פרוץ ופחות מפוקח.

עמרם מצנע: כאן נכנסת הרשות המקומית.

ג'מאל זחאלקה: אני מזמין אותך ללכת לטיילת שרובר ולראות את העזובה שיש שם, לראות שיש עדיין מתקני משחקים.

ג'מאל זחאלקה: זה מקום עזוב, פשוט חורבן.

ג'מאל זחאלקה: יש שם מתקני משחקים.

ג'מאל זחאלקה: עדיין המקומות האלה הם מקומות מסוכנים.

ג'מאל זחאלקה: הילדים יכולים לטייל שם ואי אפשר לטייל כי אין משחקים שם, אבל מתקנים וכול מיני מקומות שהם סכנה, זה מקום מוזנח לגמרי.

עמרם מצנע: דווקא אתמול הייתי שם מתחת לטיילת.

עמרם מצנע: יש שם פארק של הקרן קיימת לישראל.

עמרם מצנע: לא הייתי למעלה.

עמרם מצנע: אני מכיר את הטיילת מהתקופה שגיטה שרובר הייתה חיה.

עמרם מצנע: היא הייתה הולכת שם יום יום ואם היא הייתה מוצאת בדל סיגריה בטיילת, כולם היו חוטפים באבי אביהם.

עמרם מצנע: אי אפשר להגיד שזה חדשות טובות, אבל תודה רבה ותודה לך שאתה מעלה את זה כול שנה.